A insistencia de Francia en o revanchismo contra Alemanya fació que as reunions d'as negociacions d'o Tractato de Versailles se fesen en o castiello de Versailles, en o mismo salón d'os Mirallos an que se proclamó en 1871 o Imperio alemán dimpués d'a redota de Francia en a Guerra Franco-prusiana. Francia heba perdito en a guerra muitas vidas, y temeba a posibilidat de recuperación d'Alemanya, por o que insistió en l'aprebación de reparacions de guerra, a pagar por os alemans. A mas, os franceses ocuporon parte d'o territorio alemán, dica o río Rin (a Renania), y bells territorios en a marguin dreita d'o río.